Fedusa ondersteun Comair-staking | Maroela Media
Die vakverbond Fedusa het Donderdag sy volle steun toegesê aan die staking deur lede van Uasa, nadat salarisonderhandelinge vasgeval het.
Bedrywighede by die plaaslike en internasionale toonbanke van Kulula en British Airways het Donderdagoggend geringe vertragings van ongeveer 15 minute beleef toe werkers begin staak het.
Die United Association of South Africa (Uasa) eis 'n 30% salarisverhoging oor 'n drie jaar periode, wat met 10% per jaar begin, wat 'n VPI-verhoging insluit.
Comair bied egter 22,5% aan vir dieselfde periode.
Werkers wat staak sluit Comair-kliëntediensagente, kaartjieverkopeagente, opritbeheerders, lughawebeheer en spesialediensagente in.
Dennis George, algemene sekretaris van Fedusa, het in 'n verklaring gesê die vakbondfederasie ondersteun die staking, aangesien Uasa en Comair al sedert November 2015 onderhandel.
George het gesê Uasa is tans die enigste aktiewe vakbond binne die lughawe-onderhandelingseenheid en verteenwoordig meer as 58% van die werknemers. Hy het bygevoeg dit bly twyfelagtig hoe Comair beplan om die impak van die staking deur gebeurlikheidsplanne te beperk.
"Fedusa erken Uasa se pogings en glo dit is belangrik dat Uasa streef na die ondersteuning en bevordering van behoorlike werk en voordele en billige salarisse vir sy werkers," het George bygevoeg. "Die federasie doen 'n beroep op Airports Company of SA (Acsa) om die stakingsgebiede by lughawens bespoedig, sodat die beplande, vreedsame betoging onverhinderd kan voortduur."
George het gesê Fedusa bied sy volle ondersteuning aan stakende Uasa-lede wat by die lughawens in Kaapstad, Johannesburg, Durban en Port Elizabeth begin staak het. Hy het gesê dit is belangrik dat Comair kennis neem van die gevolge van massa ongerief en vertragings wat 'n beskermde staking van 'n aktiewe vakbond, wat die meerderheid van werkers verteenwoordig, kan hê.
"Fedusa doen 'n dringende beroep op Comair om die saak op 'n vriendskaplike wyse op te los en die onderhandelings te benader met die nodige toewyding en wysheid om die toenemende vlakke van ongelykheid te verminder.
Maroela Media het vroeër berig Die lugvaartmaatskappy Comair het Donderdag gesê sy bedrywighede gaan steeds voort ondanks 'n staking deur werknemers verbonde aan die vakbond Uasa. Lees meer.
As hy nie wil werk nie, jaag hom weg. Hy verdien op die staduim 'n inkomste. Daar is baie insluitend myself wat ,wat sal gee net om 'n inkomste te kan kry. Wat werkloos is en niks het om in te bring huis toe nie. Niks, nie eens brood op die tafel kan neersit vannaand om te eet nie. Ek sal so werk doen al is dit vir die helfte van sy salaris.
Dis nou 'n manier om jouself uit 'n werk uit te staak. As jy staak en al die vliegtuie is steeds betyds, toon jy mos eintlik vir jou werkgewer aan dat hy sonder jou kan klaarkom.